[image: C:\Users\Peter Braase\Foreningen Innovation Quality IQ\CORO - Dokumenter\Sekretariat\Ekstern Kommunikation\Designpakke\LOGO\Office_2017\CORO_Logo_Fuld_WEB-Sort.png]
[bookmark: _Toc4744062][bookmark: _Hlk485655941]COCHALLENGE-FORMAT 2021
	Virksomhed – Challenger
	I Fors A/S har vi en vandvision, der skal sikre rent drikkevand til os og vores fremtidige generationer og som mindsker presset på grundvandsressourcen. Derfor prioriteres tre indsatsområder: beskyttelse af grundvandet, genbrug af vand og forbedring af vandkvaliteten gennem blødgøring og med tiden ny vandbehandling for pesticider.

	Præsentation til eventsite
	Grundvandsbeskyttelsen, som er fokus for denne udfordring, skal gennemføres omkring alle vores vandindvindingsområder i Holbæk lejre og Roskilde. Målet er at sikre en grundvandsressource i balance, uden indhold af pesticider – og hvor vi genopbygger grundvandsnaturen ved fx at plante træer eller anden natur, der renser vandet, opbygger jordstrukturen og efterlader en natur i balance. Hvilken partnerskabsmodel skal sikre grundvandsbeskyttelsen, så vi både kan accelerere på indsatsen i tid, synergi og skala?

	Titel på udfordring
	Partnerskaber for drikkevandsskov

	Verdensmål 
	Nr. 6, 12, 13 og 17.

	Uddybet beskrivelse af problemstilling         

	Hvordan sikres mest mulig drikkevandseffekt og samtidig lokal værdi i form af klimarobusthed og adgang til drikkevandsnatur? Og hvad er vigtigst; skal vi arbejde for de mange små borgerdrevne partnerskaber, der skaber synlig bæredygtighed, lokalt ejerskab og værdi. Eller skal vi gå efter de store volumener og partnere, der kan accelerere på indsatsen i både tid og skala?
Vi har brug for idéer til løsninger, der kan hjælpe os med at gå i dialog, prioritere og træffe beslutninger angående partnerskabs- og finansieringsmodeller for etablering af drikkevandsskov.

	Hvad har I selv prøvet i organisationen?

	Vi har formuleret en målsætning om årligt at etablere 5 hektar drikkevandsskov og har påbegyndt dialogen om drikkevandsaftaler.

	Har andre prøvet at løse opgaven? 
	Fra statslig side har det været et politisk fokus, men det har endnu kun i begrænset omfang udmøntet sig i konkrete tiltag. Dog har en del aktører, såsom Growing Trees Network, Coop Folkeskove, Skovgro, Økologisk Jordbrugsfond og Gubra taget initiativ til skovrejsning. 

	Hvis alt er muligt, hvad skal løsningen kunne? (tænk stort)
	Sikre at man ad frivillighedens vej og med forskellige kompensationsmodeller kan sætte skub i etableringen af drikkevandsskove og dokumentere effekterne af disse, som meget gerne må adressere flere problemstillinger.

	Hvilke løsninger ønsker I ikke at få?
	Løsningen forventes at bygge videre på eksisterende erfaringer, herunder virkemidler og etablerede drikkevandsskove i Danmark. Derfor er det ikke et review eller katalog over eksisterende virkemidler, som efterspørges, men en ny model, der bygger videre på eksisterende praksis.

	Hvilke ideer, processer, teknologier forestiller I jer der skal i spil?
	Involvering af flere og andre aktører end hidtil. 
Løsningsforslag må gerne inkludere bud på forretningsmodeller, virkemidler og forventede effekter, mulige partnerskaber, gennemførlighed og skala, synergier og evt. sammenhæng til andre indsatser, samt business case og samfundsøkonomiske effekter.
Inspiration og metodegreb fra designtænkning kunne indgå og understøtte struktur og afsæt for test og udvikling. Innovationshøjden er det, der skal sikre, at vi kan accelerere på tid, effekt og værdiskabelse.

	Hvad er potentialet i en løsning?
	Gavnlige effekter for grundvand, klima og natur samt borgerne.

	Motivation for at deltage (bruges som citat på eventsitet)
	Vi vil gerne sætte fokus på behovet for nye virkemidler, så vi hurtigere kan realisere gevinster forbundet med at opbygge natur ovenpå grundvandsmagasiner. Vi har travlt og der er behov for at engagere endnu flere aktører i sikringen af rent drikkevand.

	Forventet outcome af processen
	En ny motor i vores arbejde med at sikre grundvandet og afklaring af, hvilken vej vi bør gå.

	Til den rette løsning tilbyder vi  
	Samarbejde omkring implementering og skalering af løsningen, i det omfang det kommunale grundlag for investeringer og de nationale kortlægninger af drikkevandsinteresser giver mulighed for det.

